Raft Accident in vyas river at kullu one Cassualty
कुल्‍लू में ब्‍यास की तेज धारा में राफ्ट पलटी, हनीमून मनाने आए केरल के पर्यटक की मौत Kullu News
कुल्‍लू, जेएनएन। जिला कुल्‍लू में ब्‍यास की धारा में एक राफ्ट पलट गई, हादसे में पर्यटक की मौत हो गई है। पर्यटक केरल का बताया जा रहा है। पुलिस मौके पर पहुंचकर मामले की जांच करने में जुट गई है। कुल्लू में ढाई माह बाद ही सोमवार से रिवर राफ्टिंग और पैराग्लाइडिंग गतिविधियां शुरू हुई हैं। लेकिन पहले ही दिन हुए हादसे ने सुरक्षा प्रबंधों पर सवाल खड़े कर दिए हैं। पुलिस ने हादसे की जांच शुरू कर दी है और मृतक पर्यटक के परिजनों को सूचित कर दिया गया है। एसपी कुल्लू गौरव सिंह ने कहा मामले की जांच की जा रही है।
राफ्ट में करीब नौ लोग सवार थे, सभी केरल के निवासी थी। हादसे में रणजीत की मौत हो गई। बताया जा रहा है रणजीत की हाल ही में शादी हुई थी और वह हनीमून पर आया था। हादसे ने नवविवाहित जोड़े को हमेशा के लिए जुदा कर दिया है। शव को कुल्‍लू अस्‍पताल ले जाया गया है व मामले की जांच की जा रही है।
# Raft Accident Vyas River
# Kullu Raft Accident
# Cassualty in Raft Accident
# Rafting in Kullu